Nick Plastino

Nicholas Plastino (s. 20. helmikuuta 1986 Sault Ste. Marie, Ontario, Kanada) on italialais-kanadalainen uransa lopettanut jääkiekkopuolustaja. Hän laukoo oikealta.

Ura
Seuraura
Plastino varattiin OHL-joukkue Barrie Coltsiin 132. pelaajana vuonna 2002. Hän pelasi joukkueessa ensimmäiset ottelunsa kauden 2003–2004 lopulla, mutta pääosa Plastinon kaudesta eteni kuitenkin vielä OPJHL-joukkue Milton Icehawksissa. Kolmannella OHL-kaudellaan 2005–2006 hän jakoi Coltsin sisäisen tehotilaston voiton Bryan Littlen kanssa lukemalla +26. Viimeisellä OHL-kaudellaan 2006–2007 Plastino oli joukkueen tehokkain puolustaja tehoilla 5+35=40 ja voitti Coltsin sisäisen tehotilaston lukemalla +33.

Kaudeksi 2007–2008 Plastino siirtyi Italian Serie A:ssa pelanneeseen HC Asiagoon. Hän pelasi joukkueessa neljä kautta. Plastino oli kaudella 2009–2010 Asiagon tehokkain puolustaja tehoilla 9+17=26, kuten myös kaudella 2010–2011, jolloin hän sijoittui tehoilla 4+26=30 Serie A:n puolustajien pistepörssissä neljänneksi. Plastino voitti Italian-mestaruuden vuosina 2010 ja 2011.

Plastino palasi kaudeksi 2011–2012 Pohjois-Amerikkaan ja siirtyi ECHL-joukkue Wheeling Nailersiin. Marraskuussa 2011 hän palasi kuitenkin Eurooppaan ja siirtyi loppukauden kattaneella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan BIK Karlskogaan. Joukkue sijoittui runkosarjassa kolmanneksi ja eteni Kvalserieniin, mutta jäi kuitenkin ilman sarjanousua. Plastino jatkoi BIK:ssa myös kaudella 2012–2013, jolloin hän oli joukkueen tehokkain puolustaja tehoilla 9+15=24, joilla Plastino jakoi Allsvenskanin puolustajien pistepörssin seitsemännen sijan Asplöven HC:n Alexander Deilertin kanssa.

Kaudeksi 2013–2014 Plastino siirtyi vuoden mittaisella sopimuksella SHL:n nousijajoukkue Örebro HK:hon. Kaudeksi 2014–2015 hän siirtyi sieltä vuoden mittaisella sopimuksella Norjan GET-ligaenin Stavanger Oilersiin. Plastino oli joukkueen tehokkain puolustaja tehoilla 12+28=40, joilla hän sijoittui koko liigan puolustajien pistepörssissä kolmanneksi. Plastino voitti kauden päätteeksi Norjan-mestaruuden.

Plastino siirtyi kaudeksi 2015–2016 1+1-vuotisella sopimuksella SM-liigajoukkue Tapparaan. Hän aloitti kautensa pelinumerolla 18, mutta vaihtoi pelinumeronsa 28:ksi Tuukka Mäntylän palattua joukkueeseen. Plastino oli Tapparan eniten maaleja tehnyt puolustaja kahdeksalla osumallaan. Hän voitti kevään 2016 pudotuspelien puolustajien syöttöpörssin yhdeksällä syöttöpisteellään. Plastino voitti kauden päätteeksi Suomenmestaruuden.

Kaudeksi 2016–2017 Plastino siirtyi vuoden mittaisella sopimuksella KHL:n slovakialaisjoukkue HC Slovan Bratislavaan. Hän oli joukkueen tehokkain puolustaja tehoilla 7+18=25. Kaudeksi 2017–2018 Plastino siirtyi vuoden mittaisella sopimuksella Sveitsin National League A:n HC Ambrì-Piottaan.

Maajoukkueura
Plastino edusti Italiaa MM-kilpailuissa vuosina 2010, 2011 ja 2012. Vuoden 2011 turnaus eteni I-divisioonassa, jonka A-lohkon kultaa Italia voitti. Plastino edusti Italiaa myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisessä turnauksessa hän jakoi kahdella osumallaan joukkueen sisäisen maalipörssin voiton kolmen muun pelaajan kanssa.

Tilastot
 2003–2004  Milton Icehawks  OPJHL  43  8  18  26  78  –  –  –  –  –   Barrie Colts  OHL  15  0  1  1  2  1  0  0  0  0 2004–2005  Barrie Colts  OHL  34  1  5  6  8  6  0  2  2  2 2005–2006  Barrie Colts  OHL  68  5  15  20  68  14  1  2  3  17 2006–2007  Barrie Colts  OHL  66  5  35  40  69  8  3  4  7  4 2007–2008  A&O Asiago  Italia  39  4  15  19  46  –  –  –  –  – 2008–2009  A&O Asiago  Italia  45  9  11  20  24  –  –  –  –  – 2009–2010  A&O Asiago  Italia  40  9  17  26  16  14  2  6  8  14        MM  6  0  1  1  2 2010–2011  A&O Asiago  Italia  40  4  26  30  50  18  3  7  10  18        MMd1  4  0  2  2  2 2011–2012  Wheeling Nailers  ECHL  13  4  5  9  12  –  –  –  –  –        MM  7  0  1  1  4   BIK Karlskoga  Allsvenskan  25  4  12  16  59  –  –  –  –  – 2012–2013  BIK Karlskoga  Allsvenskan  52  9  15  24  45  –  –  –  –  –        OQ  3  0  1  1  4 2013–2014  Örebro HK  SHL  49  2  6  8  18  –  –  –  –  – 2014–2015  Stavanger Oilers  Norja  42  12  28  40  14  15  3  6  9  4 2015–2016  Tappara  SM-liiga  55  8  14  22  20  18  2  9  11  33        OQ  3  2  1  3  0 2016–2017  HC Slovan Bratislava  KHL  60  7  18  25  34  –  –  –  –  – 2017–2018  HC Ambrì-Piotta  NLA  47  7  21  28  10  –  –  –  –  – 2018–2019  HC Ambrì-Piotta  NLA  44  6  16  22  10  5  0  0  0  4 2019–2020  HC Ambrì-Piotta  NLA  48  3  21  24  22  –  –  –  –  – 2020–2021  HC Bolzano  ICEHL  47  5  20  25  12  16  2  6  8  4 2021–2022  HC Bolzano  ICEHL  44  7  16  23  10  2  0  0  0  0 2022–2023  HC Pustertal-Val Pusteria  ICEHL  27  2  9  11  8  –  –  –  –  – 4 kautta  yhteensä  Italia  164  26  69  95  136  32  5  13  18  32 3 kautta  yhteensä  NLA  139  16  58  74  42  5  0  0  0  4 3 kautta  yhteensä  ICEHL  118  14  45  59  30  18  2  6  8  4

Lähteet

Viitteet

Luokka:Italialaiset jääkiekkoilijat
Luokka:Kanadalaiset jääkiekkoilijat
Luokka:Kanadanitalialaiset
Luokka:Vuonna 1986 syntyneet
Luokka:Elävät henkilöt